GiliGold/VAD_KnessetCorpus huggingface dataset:
חנן בן-דור: אגב, כיוון שהמרכזים לא צירפו אישה כנציגה אז אנחנו בהחלטה שלנו צירפנו אישה שתהיה משקיפה בישיבות שלנו, שתוכל להתייחס, כפי שזה נעשה, כך שמעתי, גם בכדורגל.
חנן בן-דור: אגב, באיגוד הכדורעף יש רק 9 חברי הנהלה ולא 11, אבל זה לא משנה.
חנן בן-דור: אישה צריכה להיות.
חנן בן-דור: דבר נוסף שאני רוצה לומר, באמת במילה אחת כי זה קשור גם לפרוייקט הזה - אנחנו לא נפרק נבחרות של נשים גם אם התקציב יהיה מצומצם.
חנן בן-דור: אבל אם בשנת 1999 התקציב לנשים באיגוד הכדורעף מטעם רשות הספורט היה 80,000 שקל, היום אנחנו מתוקצבים ב-48,000 שקל לשנת 2000.
חנן בן-דור: לא נפרק את הנבחרות אבל קורה פה דבר שבו אנחנו למעשה יורים לעצמנו ברגל.
חנן בן-דור: ברגע שאנחנו לא מסוגלים להכין את נבחרות הנשים ואת קבוצות הנשים ברמה טובה בגלל בעיות תקציב, אנחנו למעשה יוצרים מצב שאנחנו הורסים את מה שנבנה מלמטה.
חנן בן-דור: בהתאחדות הספורט לבתי-הספר נבנית תשתית יוצאת מן הכלל, של ילדים וילדות ואחר-כך נערים ונערות.
חנן בן-דור: אנחנו צריכים לקלוט אותם כלפי מעלה.
חנן בן-דור: אם אין לנו את היכולות לקלוט אותם למעלה למעשה אנחנו יוצרים תיקרה שאי אפשר לפרוץ אותה.
חנן בן-דור: כל זה קשור לעניין הזה של תקציב.
חנן בן-דור: עכשיו בא הפרוייקט של ד"ר אריה זלינגר שיוכל לעשות מהפך בכל התפיסה.
חנן בן-דור: כשאנחנו מדברים על הפרוייקט הלאומי, הפרוייקט של ד"ר אריה זלינגר, הפרוייקט של איגוד הכדורעף וכל הגופים שמצטרפים אליו, אנחנו לא רואים היום מהלך של הקמת נבחרת נשים נניח כפי שזה היה בארצות-הברית, או כמו הנבחרת שהוא הקים הולנד.
חנן בן-דור: אנחנו מדברים על עבודת רוחב, עבודת שטח, שלמעשה צריכה לסחוף כלפי מעלה אל הנבחרות הייצוגיות.
חנן בן-דור: יש לזה השלכות על ילדות, על נערות, על מאמנים ומאמנות, על כל פעילות הכדורעף.
חנן בן-דור: ברגע שאנחנו הולכים בכיוון הזה אנחנו עושים upgrade לכל ענף הכדורעף בארץ ומושכים אותו כלפי מעלה.
חנן בן-דור: כך הענף הזה יקבל את החשיפה שאנחנו כל-כך מצפים שהוא יקבל.
חנן בן-דור: אין לי ספק שיהיו לזה השלכות חיוביות בלתי רגילות על נושא כדורעף הנשים, ספורט הנשים, לא רק בהיבט ההישגי אלא גם בהיבט התשתיות והשטח למטה.
חנן בן-דור: אני יכול לומר לכם שעל דעת רוב אנשי הספורט, הספורט הקבוצתי בעל הפוטנציאל הגדול ביותר לייצוג באולימפיאדות זה כדורעף החופים.
חנן בן-דור: כדורעף החופים הוא ענף אולימפי.
חנן בן-דור: אנחנו הכשרנו שתי בנות והכנסנו אותן לסבבים האירופאים.
חנן בן-דור: בגלל מבנה מסויים שמשפיע על היכולת של נבחרות נשים להגיע לאולימפיאדה התמזל מזלנו וזוג בנות שלנו יכול היה להגיע לאולימפיאדה.
חנן בן-דור: הפרוייקט הזה נפל בגלל 100,000 דולר שלא יכולנו לגייס לצורך הנושא הזה.
חנן בן-דור: תארו לכם שהיו לנו היום שתי נשים שבוודאות היו מתאמנות בארץ ובאירופה לקראת אולימפיאדת סידני.
חנן בן-דור: אני חושב שזה היה משקף את כל מה שאנחנו עושים ומה שאנחנו רוצים לעשות בתחום כדורעף הנשים.
חנן בן-דור: לכן, אני מסיים ואומר, אני מאוד מברך על הישיבה הזאת.
חנן בן-דור: אני חושב שנעשית עבודת שטח ושצריך להגביר אותה.
חנן בן-דור: אני חושב שהפרוייקט שבו מדובר, הפרוייקט של ד"ר אריה זלינגר, הוא מהלך שאנחנו הרבה מאוד מדברים עליו אבל הוא עוד יפתיע אותנו בעוצמות שלו ובהשפעתו על כל ענף הכדורעף.
יעל דיין: אני מבקשת התייחסות, גם בהסתכלות התקציבית.
יעל דיין: מאיפה יבוא הכסף?
יעל דיין: כולם רוצים בזה, כולם מסכימים על זה, כולם ישמחו.
12961: אנחנו, כפי שהציגה גברת שלומית ניר-טור, מצטרפים לפרוייקט ואנחנו ניתן את חלקנו.
12961: אני עוד לא יודע איך.
12961: זה תמיד הרי תלוי בכל-כך הרבה גורמים אבל אנחנו רואים בזה פרוייקט לאומי ממדרגה ראשונה.
12961: יש פה מטרה מובהקת וברורה, ומעל הכל - יש מי שיעשה אותה.
12961: לפעמים יש רק מרכיבים מסויימים.
12961: פה יש מי שיעשה ויוביל את זה.
12961: גברת שלומית ניר-טור אמרה את זה בתחילת דבריה.
12961: אני חושב שאפשר גם לשווק פרוייקט כזה לגורמים מסחריים ולקבל חסויות וכן הלאה.
12961: יש פה משהו שהוא אטרקטיבי ועל זה נצטרך לעבוד.
12961: זה מתפקידיה של גברת שלומית ניר-טור.
יעל דיין: מה הוא לוח הזמנים המיועד?
שלומית ניר-טור: ב-31.3.2000 כל הארגונים שהוצגו פה צריכים לתת את ההסכמה שלהם שהם הולכים על הפרוייקט והסכמה רב-שנתית.
שלומית ניר-טור: מכיוון שהפרוייקט אמור להתחיל רק באוקטובר אז בשנה התקציבית הזאת יידרש לו לא המון כסף.
שלומית ניר-טור: המאסה הגדולה היא בעצם מ-2001 אבל ידרש סכום כלשהו.
שלומית ניר-טור: תיבנה עמותה מיוחדת שתגייס כספים חיצוניים, מחברות מסחריות, כמו היי-טק וכדומה.
יעקב שטופמן: יש איגוד כדורעף שיכול לטפל גם בזה, בפיקוח ציבורי הולם.
יעקב שטופמן: לא צריך עוד עמותה.
גאלב מג'אדלה: עמותות זה מסוכן היום.
יעל דיין: על זה תחליטו ביניכם.
יעל דיין: אני רוצה לומר שאני עברתי על החומר לפני שראינו את השקפים.
יעל דיין: כמובן שהוועדה בראשותי וחברות הכנסת בכלל נשמח מאוד לתת סיוע.
יעל דיין: יש לנו המון דברים אבל כסף אין לנו.
יעל דיין: אם צריך שנלחץ בעניין כסף וניפגש עם אנשים וכן הלאה בוודאי שנשמח לתת, יחד עם השר והמשרד, את החסות.
יעל דיין: הפעילות תצטרך להיות מתוקשרת מעבר למסיבת עיתונאים עם ד"ר אריה זלינגר.
יעל דיין: צריך לעשות פעילות כלשהי שאפשר יהיה לעשות בה מעין השקה לפרוייקט הזה, שייראה גם לעין ויתפוס את תשומת הלב.
יעל דיין: בתחום הזה כמובן שאנחנו נעמוד לרשותכם.
יעל דיין: רציתי שהנושא הזה יעלה, גם לפרוטוקול וגם כהבטחת ועדה לגבי הקידום שלו.
יעל דיין: הייתי רוצה לעשות סבב מהיר של הערות בכל התחומים שהוזכרו או תחומים אחרים.
יעל דיין: אני חוזרת ומזכירה שלגבי הכדורגל אנחנו נדון בישיבה נפרדת.
גאלב מג'אדלה: אני יושב-ראש אגף הספורט ומחזיק תיק הפועל בהסתדרות.
גאלב מג'אדלה: בעבר הייתי בהנהלות של כמה איגודים וכמה התאחדויות.
גאלב מג'אדלה: ראשית, אני מברך את חברת הכנסת יעל דיין על היוזמה.
גאלב מג'אדלה: נשמח תמיד להעמיד את הניסיון והיכולת שלנו לרשות הוועדה.
גאלב מג'אדלה: אני מכיר את השטח, את מרבית החברים, כבר הרבה שנים, גם כספורטאי ואחר-כך כנושא תפקידים, בתיק שאני מופקד עליו, גם בישוב הערבי וגם בישוב היהודי.
גאלב מג'אדלה: אני מברך את המשרד הצעיר, כפי שהגדיר אותו מר נחמן שי.
גאלב מג'אדלה: אני חושב שצריך לתת לכם קרדיט.
גאלב מג'אדלה: אני בטוח שיש אצלכם חשיבה ואוזן קשבת וגם רצון רב.
גאלב מג'אדלה: בהחלט כל הגורמים ישמחו לסייע ולתת את כל האפשרויות.
גאלב מג'אדלה: לגופו של עניין, קודם כל הערה אחת מרכזית.
גאלב מג'אדלה: אני מקווה שכל הדברים שנאמרו כאן על-ידי גברת שלומית ניר-טור, ובמיוחד לגבי הפרוייקט האחרון, אני מקווה שהאישה הערביה, הצעירה הערביה, הסטודנטית הערביה, הספורטאית הערביה תהיה שותפה לפעילות החשובה הזאת.
ענת מאור: לגברת שלומית ניר-טור לא צריך להגיד את זה.
ענת מאור: אנחנו עדים, מכל הפעילות ומכל העשייה.
שלומית ניר-טור: ד"ר קותי מרידן ידווח אחר-כך מה נעשה במגזר הערבי.
שלומית ניר-טור: יש צמיחה אדירה בתקופה האחרונה.
חנן בן-דור: אחת הבעיות שיש לנו עם השחקניות הערביות שרצינו להכניס לנבחרת היא בהגעה שלהן למחנות האימונים ובנסיעה שלהן למחנות האימונים.
גאלב מג'אדלה: אנחנו לא נדון בזה היום כי זה לא הנושא.
גאלב מג'אדלה: אתם בשנת 2000, תסלחו לי שאני אומר את זה, עם אוריינטציה ערכית סוציאליסטית חברתית מאוד מתקדמת, רוצים להידמות לישוב מסורתי.
גאלב מג'אדלה: זה מעורר הרבה קשיים.
גאלב מג'אדלה: גם אם תעמיד לרשות הספורטאית את כל המשאבים עדיין יש לה קשיי מסורת וחברה ומנטליות.
גאלב מג'אדלה: אבל בנבחרת הנשים בכדורגל יש דווקא בחורה מבקה-אל-גרבייה.
גאלב מג'אדלה: אני לא רוצה להיכנס לזה.
גאלב מג'אדלה: להיפך, אני רוצה שתתחשבו בזה ותבינו כמה הבעיה קשה וחריפה עוד יותר, הבעיה שלנו מול ההורים שלהן.
גאלב מג'אדלה: אני חושב שהכיוון הזה הוא כיוון נכון.
גאלב מג'אדלה: אנחנו חייבים לדעתי ליזום את הפרוייקט הזה בעוד כמה ענפים.
שלומית ניר-טור: אין לנו עוד מאמן כזה בינלאומי.
יעקב שטופמן: נתחיל מאחד, נצליח ונעבור לשני.
גאלב מג'אדלה: אני חושב שזה כיוון חשיבה נכון שצריך ללכת בו.
גאלב מג'אדלה: אנחנו צריכים לעבוד עליו קשה.
גאלב מג'אדלה: גברתי היושבת-ראש, אני מציע לך באחת הישיבות גם לדון בנושא הספורט העממי בקרב נשים.
גאלב מג'אדלה: אנחנו צריכים ליצור גם אווירה.
גאלב מג'אדלה: חסרה אצלנו אווירה של ספורט.
גאלב מג'אדלה: זה מאוד חשוב.
יעל דיין: יש לנו ועדת משנה למגזר הערבי שבראשה עומדת חברת הכנסת חוסניה ג'בארה.
יעל דיין: אני ביקשתי ממנה, ואני אשתתף בישיבה הזאת, לעשות ישיבה מיוחדת על ספורט נשים במגזר הערבי.
יעל דיין: גם בגלל הבעיות המיוחדות וגם בשל כך שמנצלים את הבעייתיות ואומרים: הן בין כה לא מגיעות ולפיכך ניתן להן פחות.
יעל דיין: היו בעיות עם מגרשים, זמן אימונים וכן הלאה.
יעל דיין: אנחנו בקרוב נעשה ישיבה בעניין זה.
גאלב מג'אדלה: אין לי ספק שמיותר להגיד בוועדה שבראשה עומדת אישה כמוך שצריך להתייחס לנושא של נשים ערביות.
גאלב מג'אדלה: אין לי ספק שזה לא רק קרוב לליבך אלא זה חלק ממך.
יעל דיין: זה חלק ממני וכפי שאמרתי, נדון בזה בנפרד.
קותי מרידן: אני מנכ"ל התאחדות הספורט לבתי-הספר.
קותי מרידן: הלגיטימציה בפעילות שלנו מתחילה בכן, חברות הכנסת, ובשרות.
קותי מרידן: אנחנו משדרים בטלוויזיה משחקי כדורסל, כדורעף וכדורגל בנות.
קותי מרידן: נשדר את משחק הגמר באורך מלא והזמנתי את כבוד השרה דליה איציק להיות אורחת הכבוד בגמר תלמידות.
קותי מרידן: באופן מפתיע 48 שעות לקח לי לקבל ממנה תשובה שלילית, כנראה בשל סדרי עדיפויות וכיוצא בזה.
קותי מרידן: אני אמצא כנראה שר אחר שאני אביא אותו לשם אבל אני חושב ש- - -
יעל דיין: תעשה הפרדה.
יעל דיין: אני אומרת את זה בשוויץ.
יעל דיין: חברות הכנסת יעל דיין, ענת מאור, נעמי חזן ונעמי בלומנטל, לפחות ארבעתנו היינו שמחות לבוא.
יעל דיין: האם 4 חברות כנסת ותיקות ומוכרות שוות שרה אחת?
ענת מאור: אתה גם לא מזמין אותנו וגם רוצה שאנחנו נדבר עם השרות?
קותי מרידן: אני מזמין אתכן.
קותי מרידן: יש מרכיב של לגיטימציה של שר והיה מאוד חשוב לי שתבוא שרה.
קותי מרידן: גם בעבר הזמנו חברות כנסת וחלקן אף באו למשחקים ובקדנציה הקודמת גם הזמנו שרה.
יעל דיין: אנחנו נשמח מאוד להיות balance למי שלא בא.
קותי מרידן: בפעילות שלנו יש 16.8% בנות ערביות מתוך סך כל האוכלוסיה.
קותי מרידן: בסך הכל זה קרוב מאוד לשיעור של האוכלוסיה הערבית.
קותי מרידן: זה כולל גם כדורגל בנות.
קותי מרידן: אני מזמין את אנשי ההתאחדות לכדורגל לסייר איתי במגזר הערבי.
קותי מרידן: בסכנין יש 60 בנות שמשחקות כדורגל כנגד כל הקשיים וכנגד נקודת המוצא הקשה.
יעל דיין: נשמח מאוד אם תהיה נוכח באותה ועדה בראשות חברת הכנסת ג'בארה.
קותי מרידן: בסך הכל מתוך 1,084 קבוצות ספורט במסגרת התאחדות הספורט לבתי-הספר - 54% זה בנות.
קותי מרידן: התחלנו עם כך שנתנו העדפה מתקנת, תמיכה כספית גבוהה יותר ב-50%.
קותי מרידן: אחרי 3 שנים כשייצבנו כבר את השטח וקבענו כל מיני כללים שיוצרים את האיזון מבחינה מבנית יכולנו כבר להוריד ב-50% את התמיכה לבנות ולהשאיר אותה על תמיכה מאוזנת ולמרות הכל המגמה הרב-שנתית של 4 השנים האחרונות - 54% בנות.
קותי מרידן: כשהצמיחה מתרחשת בפעילות הכוללת היא מתרחשת במקביל גם אצל הבנות.
קותי מרידן: דבר אחרון, אני מציע לאנשי הכדורעף - אני רוצה לעמוד מהצד השני של המתרס.
קותי מרידן: אל תכניסו את זה לאיגוד הכדורעף.
קותי מרידן: זה פרוייקט לאומי.
קותי מרידן: תקראו לזה פרוייקט לאומי.
יעקב שטופמן: האיגוד הוא גם לאומי.
קותי מרידן: זה הזדמנות.
קותי מרידן: סוף כל סוף באה ועדה ורוצה לתת לכדורעף פרוייקט שלא יהיה עוד פרוייקט כמו 20 אחרים.
יעקב שטופמן: זה מה שמשנה, איפה זה יהיה?
יעל דיין: זאת טקטיקה שכדאי לשקול אותה.
יעקב שטופמן: קודם שיחליטו שהפרוייקט ישנו.
קותי מרידן: יש כאן הזדמנות חד-פעמית.
קותי מרידן: פגשתי הרבה מאוד מאמנים, ישראלים ומהשורה הראשונה בעולם.
קותי מרידן: מעולם לא שמעתי אדם כה נחוש וכה נחרץ כמו מר אריה זלינגר המדבר במושגים של: אני אחראי להביא את הנבחרת לתחנה הזאת, לתחנה הזאת, לתחנה הזאת ולתחנה הזאת.
קותי מרידן: לא תחזור לנו הזדמנות נוספת, לא תהיה הזדמנות שניה.
קותי מרידן: אני חושב שכל מי שצריך להיות מעורב בעניין - - -
יעל דיין: אולי שיוציא אותנו מלבנון גם ....
קותי מרידן: מוכרחה להינתן מנהיגות שלכם לעניין הזה.
קותי מרידן: לא מספיק שכל אחד יסתדר עם העניין הזה אלא צריך לבקש מכל החברים כאן לחזור עוד פעם בחודש מרץ ולדווח על כך שהפרוייקט יוצא לדרך.
קותי מרידן: אחרת הוא יהיה דיפוזי.
יעקב שטופמן: אני אנצל את 5 השניות שנשארו.
יעקב שטופמן: כל הצד הזה של השולחן מבין.
יעקב שטופמן: חבל על כל מלה.
יעקב שטופמן: אני חושב שהלחץ מכאן צריך לעבור לוועדת הכספים.
יעקב שטופמן: אנחנו מנצלים את המעורבות של חלק מחברי ועדת הכספים בספורט הכדורעף כספורטאים פעילים שקשורים לענף הזה.
יעקב שטופמן: אנחנו עושים את הלובי שלנו.
יעקב שטופמן: אנחנו חייבים לעמוד מאחוריכם.
יעקב שטופמן: אנחנו נעמוד לשרותכם בכל הדבר הזה.
יעקב שטופמן: אז בואו נעבור לוועדת הכספים של הכנסת, נלחץ ונלחיץ שם ונקבל את האישור הפיננסי.
יעקב שטופמן: אחרי זה, איפה לעשות ואיך לעשות, על זה נחליט אצלנו.
יעל דיין: יש גם נשים בוועדת הכספים, הפעם יותר מאשר אי פעם, ויש לנו חברים גברים בוועדת הכספים שבאמת נרתמים גם לנושאים שלנו.
יעל דיין: אני מבקשת לקראת אולימפיאדת סידני, בלי שייכות לקבוצות וכן הלאה - ואולי גברת שלומית ניר-טור תוכל לתת לנו את שירותיה הטובים - לעשות ישיבה לגבי השתתפות נשים.
יעל דיין: נזמין את הספורטאיות שמיועדות לסידני, גם לתת להן עידוד וגם לשמוע מהן.
גאלב מג'אדלה: ולשתף את הוועד האולימפי.
יעל דיין: והוועד האולימפי.
יעל דיין: האם במה שנקרא "מינהלת להכנת ספורטאי ישראל לסידני" יש נשים?
שלומית ניר-טור: לא.
יעל דיין: ובוועד האולימפי?
שלומית ניר-טור: בוועד האולימפי יש 6 נשים מתוך 92 במליאה ויש 2 בהנהלה מתוך 32 איש.
יעל דיין: אנחנו נזמין את ה-6.
יעל דיין: אין כאן מקום ל-92.
יעל דיין: אנחנו נזמין את הנשים שבוועד האולימפי ובהנהלה ואת הספורטאיות עצמן.
ענת מאור: אני קודם כל מאוד מברכת על הפרוייקט ואני מצטרפת לכל הגיבוי, מה שיידרש וכולי.
ענת מאור: אני רוצה, מר נחמן שי, לומר שבכל נושא קידום ספורט נשים השקענו המון עבודה, יחד עם גברת שלומית ניר-טור.
ענת מאור: התוצאות הן או חצי כוס מלאה או חצי כוס ריקה.
12961: אנחנו רואים את המלאה.
ענת מאור: בקדנציה הזאת אנחנו מצפים מאוד שתהיה תנופה חדשה נוספת מאוד גדולה.
ענת מאור: השגנו אבל צריך עוד הרבה יותר.
ענת מאור: יש אפליה אדירה עדיין.
ענת מאור: אני רוצה לומר מילה לנושא הכדורעף.
ענת מאור: זה לא הדיון כרגע אבל הבנות בתוך הכדורעף, בגלל שהכדורעף, מתוך כל ענפי הספורט, הוא בפריפריה, ואני מתמצאת בזה, הוא בכלל לא מספיק על המפה.
ענת מאור: גם את זה צריך לשנות.
ענת מאור: ולבסוף, שיהיה בהצלחה רבה.
יעל דיין: כפי שסיכמנו, אנחנו נעשה ישיבה נפרדת על נושא הכדורגל לעומק החבית התקציבית.
יעל דיין: בנושא הכדורעף, אנחנו נותנים את כל התמיכה.
יעל דיין: נשמח גם להיות על המפה יחד אתכם בנושא הזה.
יעל דיין: בנושא אולימפיאדת סידני, אנחנו נזמן את המשתתפים הפעילים.
יעל דיין: בנושא השחייה שהועלה כאן, לגבי ההשתתפות בהנהלות, אנחנו נברר את העניין עד תומו, מה ניתן בחקיקה, מה ניתן בהבטחת ייצוג, מה צריך להיות בנועם הליכות ובמתק שפתיים.
יעל דיין: נראה מה הדרך הטובה ביותר ונקבל בוודאי במלואו את גיבוי המשרד, לראות איך אפשר לשנות את השקף המגעיל הזה שראינו, לפיו בענף בו יש 30% ספורטאיות יצוג הנשים בהנהלה הוא אפס מתוך 11 או מתוך 9 או מתוך כל מספר אחר.
יעל דיין: אני מודה לכם מאוד.
יעל דיין: תודה שבאתם.
יעל דיין: ראשית, אני רוצה להתנצל על כך שחברות כנסת אחרות לא הסכימו לצאת מישיבת ועדת החוץ והביטחון ולא הגיעו לכאן.
יעל דיין: נמצא לפנינו כאן, נוסח מרחיק לכת, כפי שחבר הכנסת רובינשטיין וגברת בנדלר, היועצת המשפטית שלנו יאשרו, ששם את כל "העיזים" בפנים ולזה ביקשתי כמובן את הסכמת ש"ס שנמצאת במשא ומתן עם הרב שמחה מרון במשך השבוע האחרון.
יעל דיין: אנחנו היגענו לנוסח שענה על כמה מטענותיו וקיבלנו ממנו תשובה לגבי מידת הסיפוק שהוא חש לנוכח השינויים.
יעל דיין: הוא אמר שאמנם הוא חש סיפוק רב, אבל זה לא מספק אותו.
יעל דיין: אני אומרת בגלוי ואמרתי זאת גם לרב, עורך-הדין שמחה מרון, שמה שמשתמע זה שגם כשנעשה את כל הפשרות, עדין יהיו דברים במחלוקת ואני מחכה לשמוע ממנו תשובה סופית בכלל, לא בעניינו של החוק הזה.
יעל דיין: למשל, הוא מאוד לא מרוצה מפסיקת בית המשפט העליון בנושאים של שיוויון.
יעל דיין: הוא היה רוצה שבהזדמנות זו נבטל אותם.
יעל דיין: הוא הזכיר בעצמו את פסק הדין בבלי, את אליס מילר.
יעל דיין: הוא היה רוצה שאם כבר עושים חוק על שיוויון האישה, אז גם נבטל את הדברים שקודמו בינתיים.
יעל דיין: הוא גם לא אוהב את החוק של 51, את החוק המקורי, כך שאת הבעיה הזאת אנחנו נשאיר בסוף לכבוד השר, כשיהיה לנו נוסח של הקו האדום המוחלט, שלנו, בהסכמת המפד"ל.
יעל דיין: נתייעץ ונעשה את זה חלקית גם היום, לראות האם אפשר...
חיים רמון: הם היו עם חבר הכנסת פורז בקשר או שהוא גם מייצג את.
יעל דיין: דיברתי עם חבר הכנסת גפני והעברתי לו את הנוסח הזה והוא אמר: תראי, אם את מוכנה להשאיר בחוק רק את הסעיפים שנוגעים לאלימות, ייצוג הולם ונשים בצבא, לזה הוא מוכן.
אתי בנדלר: בלי לקבוע עקרונות של שיוויון.
יעל דיין: בלי לקבוע את עקרון השיוויון.
יעל דיין: אנחנו שמנו כאן מנת ייתר של פשרה שהורגת אותנו ועכשיו אנחנו רוצים להקטין את המנה.
יעל דיין: אני אגיד מה הם הסעיפים שהיו במחלוקת קשה ומה עשינו איתם: סעיף 1 שאמר במקור: שיוויון מלא בין האישה לבין האיש במשק, בכלכלה, בחברה ובמשפחה.
יעל דיין: כמובן ששיוויון במשפחה היה בלתי אפשרי מבחינתם, ותורגם לשיוויון בדיני משפחה.
יעל דיין: הורדנו את כל המשפט הזה, והיום הסעיף שנשאר הוא: חוק זה מטרתו לקבוע עקרונות להבטחת שיוויון מלא בין האישה לבין האיש, ברוח העקרונות שבהכרזה על הקמת מדינת ישראל.
יעל דיין: זה מה שנשאר מסעיף1 ומקובל לחלוטין על המפד"ל ועל שאר המפלגות.
יעל דיין: הנושא של המשפחה יורד כאן, אם הוא מצלצל להם כשיוויון בדיני משפחה.
אתי בנדלר: אני כבר אומרת לך, שאת המילה: מלא, הם לא יקבלו.
יעל דיין: אני אציג את הקווים האדומים שלנו.
אמנון רובינשטיין: מה ההבדל בין שיוויון לשיוויון מלא?
אתי בנדלר: אני גם לא יודעת.
אמנון רובינשטיין: שיוויון זה מלא.
יעל דיין: אני רוצה לומר לשר דבר אחד, שהוא יבין גם כמשפטן וגם כאיש שמכיר את כל הצדדים: הרי אילו הייתי בטוחה, שאם אני מורידה את המילה: מלא, כמו שהורדתי את המילה: במשפחה, ונשארת עם: עקרונות להבטחת שיוויון לא מלא, בלי המילה מלא, שאז ש"ס נעתרת.
יעל דיין: לא מצביעה בעד, כי הם לא יצביע ו בעד בכל מקרה.
חיים רמון: ש"ס יתנגדו לחוק הזה ואני מניח שגם יהדות התורה תתנגד לחוק הזה, איך שלא יהיה.
חיים רמון: השאלה כמה הם יתנגדו.
חיים רמון: לכן, צריך להקטין את ההתנגדות, לא בתקווה שהם יתמכו, אלא בתקווה שההתנגדות לא תוביל למשבר,לא תוביל לאיומים, לא תוביל למצב שכאשר הם יבואו לראש הממשלה ויטענו שזה חריגה מהסטטוס-קוו וכולי.
חיים רמון: לכן, הראיה שצריכה להיות פה, זה לא כמשא ומתן מול ש"ס, אלא הקטנת ההתנגדות של ש"ס והקטנת המוטיבציה שלהם לעשות משבר.
חיים רמון: שהם יגידו: בסדר, אנחנו נגד אבל אנחנו יכולים לחיות עם זה.
יולי יואל אדלשטיין: אני כרגיל מסכים עם דברי השר רמון.
יולי יואל אדלשטיין: בהסדרים שלנו מול יהדות התורה בכנסת הקודמת, כשניהלנו איתם משא ומתן קשה ומייגע לגבי קבורה ונישואין וגיורים וכל מיני דברים, אמר לנו חבר הכנסת רביץ משפט מפתח, בדיוק ברוח הדברים שהשר רמון אומר כאן:
יולי יואל אדלשטיין: אנחנו בוודאי נצעק נגד מה שאתם עושים, השאלה באיזה ווליום אני אצעק.
יולי יואל אדלשטיין: עובדה, שבקריאה הטרומית עבר הנושא של נישואין, הווליום היה שמכל חברי הכנסת הדתיים שיש בבית הזה, היו 3 או 4 באולם.
אמנון רובינשטיין: מה עבר לגבי נישואין?
יולי יואל אדלשטיין: עבר החוק בקריאה טרומית, שאם זוג פונה לרבנות ובתוך 60 יום לא ניתנת תשובה, אז תהיה אינסידנציה לנישואין.
יעל דיין: אני הבנתי את זה גם מחבר הכנסת גפני.
יעל דיין: חבר הכנסת גפני עשה את זה בקריאה הראשונה להחלת הרציפות.
יעל דיין: אנחנו פחדנו מזה ודיברנו שהוא יכריז על זה כאי אמון והוא אמר לי: אני לא אכריז אי אמון, אני אדבר נגד, אני אצביע נגד, חצי מהסיעה תצא מהאולם.
חיים רמון: אם מבחינת
חיים רמון: כם זה לא קריטי, אני לא אומר להוריד את זה עכשיו.
חיים רמון: אבל אם אתם יכולים לכתוב גם שיוויון או גם שיוויון מלא, אני מניח שכשזה יבוא לבית המשפט לפרשנות, זה יהיה שיוויון מלא ואפשר יהיה למחוק את הדברים האלה.
חיים רמון: זו רוח הדברים שאני מציע לנהוג בה לאורך כל ההתדיינות.
יעל דיין: לבקשת ש"ס ופעם אחת לטובת המפד"ל, בנוסף לשמירת דינים שקיימת בחוק המקורי, וזה לא מופיע כאן, בסעיף 5, שהיה הסעיף הבעייתי ביותר, שאמר שזכותה של כל אישה להינשא בארץ ונתן אפשרות של מסלול אזרחי למנועי ופסולי חיתון, הורדנו את כל זה ונשארנו עם סעיף 5 בחוק המקורי, בחוק של 51 שהוא שמירת דינים.
יעל דיין: אומר הרב שמחה מרון, שההתחלה והסוף של פסיקה בבתי הדין הרבניים היא לא רק עניין של נישואין וגירושין.
יעל דיין: זאת אומרת, שמירת דינים איננה מספקת אותנו בעניין גירושין ונישואין ויש לנו עוד הרבה דברים שאנחנו רוצים שמירת דינים עליהם.
אתי בנדלר: כל נושא המעמד האישי.
יעל דיין: הנקודה שצריך לקחת בחשבון היא, שלא לקחת מסמכויות בתי המשפט אבל לא לכפות על בתי הדין לפסוק שלא כדין שהם מכבדים לפי ההלכה.
יעל דיין: כאן אנחנו מנסים למצוא, והיצענו כאן ביחד עם חבר הכנסת רובינשטיין שתי סייפות: 1.
יעל דיין: בסעיף 1א(א), הסיפא שלו: למעט הוראה שעניינה דיני המעמד האישי.
יעל דיין: היועצת המשפטית שלנו חושבת שזה מרחיב עד כדי נסיגה מהמצב הקיים.
יעל דיין: זאת אומרת, זה מעביר את הסטטוס-קוו למקומות רחוקים.
אתי בנדלר: הניסוח מאוד פשוט:
אתי בנדלר: אני הוספתי לזה משפט אחד: למעט הוראה שעניינה דיני המעמד האישי שהוראת סעיף 7(א) לחוק חלות עליה.
אתי בנדלר: מה זה סעיף 7(א) לחוק?
אתי בנדלר: הכוונה לחוק הקיים.
יעל דיין: יש לו (א)?
אתי בנדלר: אנחנו הפכנו אותו ל-(א).
אתי בנדלר: מה אומר סעיף 7 של היום?
אתי בנדלר: כל בתי המשפט ינהגו לפי חוק זה.
אתי בנדלר: כן ינהגו לפי חוק זה כל בית דין המוסמך לדון בענייני המעמד האישי, אלא אם כל הצדדים הם בני 18 שנה ומעלה והסכימו לפני בית הדין כי ברצונם להתדיין בפניהם.
אמנון רובינשטיין: לדעתי זה היה כך.
חיים רמון: אם הרב מרון מבין שאנחנו לא ניסוג מהסטטוס-קוו הקיים והוא לא רוצה לערער אותו, גם אנחנו התחייבנו לא ליידע אותו.
אמנון רובינשטיין: אבל כל המכתב שלו הוא נגד הסטטוס-קוו הקיים.
חיים רמון: בסדר גמור, אבל הוא מבין שאף אחד לא מצפה וגם אין עילה.
חיים רמון: אז צריך למצוא ניסוח שמשמר את המצב הקיים, שמבחינה משפטית זה המצב.
חיים רמון: אני לא בקיא איך, אבל זה העיקרון מבחינה פוליטית, שיהיה סטטוס-קוו.
חיים רמון: שלא יהיה יותר טוב ולא יהיה יותר רע.
יעל דיין: אותו דבר בסעיף 1ב.
יעל דיין: הם ביקשו שבאבחנות שמאפשרות אבחנה מותרת, שמאפשרת אי-שיוויון, שנוסיף:
יעל דיין: אבחנה שנובעת מדיני המעמד האישי וזה גם בעייתי.
אתי בנדלר: אז שוב, את אותה תוספת אני מציעה בשני המקומות.
חיים רמון: בעיקרון, פה צריך להיות שבעניין המעמד האישי לא חל שום שינוי.
אתי בנדלר: לאף כיוון.
אתי בנדלר: כי צריך להבין שהם לא מקיימים את הפסיקה של בית המשפט הגבוה לצדק.
חיים רמון: אותי לא מעניין מה הם מקיימים, מה שמעניין אותי זה החוק.
חיים רמון: בחוק אין שינוי מבחינת המעמד האישי.
יעל דיין: דבר נוסף שקיבלנו ברצון, בסעיף 6ג(ג) בעמוד2, בסעיף של ייצוג הולם, שלכל הסעיפים הם אינם מתנגדים, אנחנו מצייינים: גוף ציבורי שלגביו יחול ייצוג הולם, משרד ממשלתי, יחידות סמך, הוספנו: למעט הרבנות הראשית לישראל והרבנות המקומית.
אתי בנדלר: יש לי בעיה עם מוסדות דת באופן כללי...
אמנון רובינשטיין: הרי בית המשפט העליון מטיל עליהם חובה לא לקרוא לזה מוסד דתי אלא מוסד לשירות הציבור.
חיים רמון: צריך לפרט את כל המוסדות.
חיים רמון: קאדים, בתי דין וכולי.
אתי בנדלר: נכתוב: למעט הרבנות הראשית.
אמנון רובינשטיין: על הקאדים החוק לא חל בלאו-הכי.
אתי בנדלר: זה לא הגדרה של משרד ממשלתי.
אתי בנדלר: הייצוג ההולם חל על משרד ממשלתי.
יעל דיין: כבוד השר רמון, אני מבקשת להעריך את כברת הדרך העצומה שאנחנו עשינו.
יעל דיין: זה חוק שהוא בעל חשיבות עצומה, הוא עבר שנתיים חקיקה וזה לא דבר של מה בכך שיש כאן מקח וממכר.
יעל דיין: חבר הכנסת רובינשטיין ואני ושאר החברים רואים כאן ויתורים שהם אילוצים מרחיקי לכת ואילוצים שהם מצב קואליציוני ואפילו לא מצב חברתי קיים, כי מבחינתנו אם המפד"ל תקבל את זה, אז אין לנו בעיה בין דתיים וחילוניים בפירוש הרגיל.
יעל דיין: חבר הכנסת רובינשטיין הציע את שירותיו הטובים לצד שלנו.
יעל דיין: זה יגיע לראש הממשלה.
יעל דיין: בואו נניח שש"ס לא מקבלת את הפשרה מרחיקת הלכת הזאת.
חיים רמון: לראש הממשלה יש רק זכות אחת וזו רק אם זה סותר את הסטטוס-קוו.
חיים רמון: זה ההסכם הקואליציוני.
חיים רמון: אם הוא ישוכנע או שנצטרך לשכנע אותו שזה לא פוגע בסטטוס-קוו, אז אין ברירה על פי ההסכם הקואליציוני.
אמנון רובינשטיין: הם אומרים שזה סותר את הסטטוס-קוו וזו תהיה השיטה בכל תחום.
אמנון רובינשטיין: הם אומרים: מה שיש כאן זה בסדר, אבל זו הפרה של ראש הממשלה נגדנו, אז אנחנו מתעלמים מזה.
אמנון רובינשטיין: כך הם אומרים לי על כל דבר.
חיים רמון: אבל מכיוון שזה לא חוק יסוד, אז אין וטו.
חיים רמון: על חוק יסוד יש להם וטו.
אמנון רובינשטיין: על חוק בתי משפט מינהליים הם הטילו וטו ושר המשפטים קיבל את הוטו שלהם.
חיים רמון: אבל זה היה סיפור אחר.
חיים רמון: זה היה במסגרת התדיינות קואליציונית שאיננה קשורה להסכמים.
חיים רמון: היה רצון להגיע להבנה בתוך ועדת השרים לענייני חקיקה.
חיים רמון: אבל כאן, העובדה היא שזה לא הצעת חוק יסוד, אז אין להם זכות וטו.
חיים רמון: אם היית בא ומביא את חוק השפיטה כחוק רגיל ולא כחוק יסוד, אז לא הייתה להם מילה.
אתי בנדלר: אני מוסיפה לסעיף 6(ג)(1): משרד ממשלתי, לרבות יחידותיו ויחידות הסמך שלו, למעט הרבנות הראשית לישראל, הרבנות המקומית, בתי הדין הרבניים ומוסדות דתיים אחרים של כל העדות בישראל, הממלאים תפקידים דתיים.
יעל דיין: אני מניחה, ואני אומרת את זה בשם הוועדה, שיש לנו עניין רב שראש הממשלה לא ייתפס כאן כנכנע לדבר, שמבחינה משפטית אין לו שום הצדקה ושהוא הופך להיות איזו גחמה של ש"ס.
יעל דיין: לכן, כאשר אנחנו ננסח את הנוסח האחרון, שעונה למפד"ל ואני יכולה להביא גם חוות דעת חיצוניות של מומחים דתיים מהמשפט העברי וכל מה שאתה רוצה, אבל לפי דעתי חבר הכנסת רובינשטיין צריך לספק אותנו, שאין כאן פגיעה בסטטוס-קוו בענייני אישות ומעמד אישי...
אתי בנדלר: לעומת זאת, בהצעה של הרב שמחה מרון יש פגיעה.
יעל דיין: אז שראש הממשלה ייפגש איתנו.
חיים רמון: ראש הממשלה לא ייפגש אתכם.
חיים רמון: חבל על הזמן.
יעל דיין: בסדר, אז אנחנו נפגשים איתך וניפגש איתך.
יעל דיין: גמרנו את ההתדיינות עם ש"ס והיגענו עד הלום.
חיים רמון: עם המפד"ל סיכמתם גם?
חיים רמון: זה מוסכם עליהם?
חיים רמון: עם יהדות התורה זה מוסכם?
יעל דיין: הם מאוד מכבדים את הדרך הארוכה שעשינו לקראתם.
יעל דיין: הם לא יעשו מלחמת עולם.
אתי בנדלר: לא, ראשית את צריכה לשלוח את הנוסח המתוקן.
חיים רמון: תשלחי את הנוסח המתוקן והוא יעיר את ההערות שלו.
חיים רמון: לאחר מכן נסביר לו למה אנחנו לא מקבלים את ההערות, תצטרך להתקיים עוד פעם פגישה בראשותך.
יעל דיין: את זה קבענו לשבוע הבא, ליום רביעי לוועדה הקואליציונית.
חיים רמון: לפני כן, את צריכה לנסות להיפגש עם השרים בן-ישי ובניזרי.
יעל דיין: השר בן-ישי לא מוכן לעסוק בזה.
חיים רמון: אז תגידי לו שנגמר הדיון עם הרב מרון, זה הנוסח הסופי, אלה הסיבות שדחינו את הרב מרון, הלכנו לקראתכם בכל הנושאים האלה.
חיים רמון: יש חוות דעת משפטית שזה לא פוגע בשום סעיף בסטטוס-קוו ולכן אנחנו מבקשים להביא את החוק.
חיים רמון: יהיה דיון אצל שר המשפטים יוסי ביילין ובתום הדיון נקבל החלטות.
יעל דיין: אני מקווה שלא יהיה צורך לשכנע אותך.
יעל דיין: אנחנו די ותיקים בתחום הזה ואנחנו מודעים למה שנעשה גם בשאר העולם.
יעל דיין: אנחנו בשנת 2000 ...
יעל דיין: רוצה לציין שבשבוע האחרון היו שלוש רציחות של נשים בידי בני זוגן.